钦定古今图书集成/明伦汇编/交谊典/第007卷 > 《礼记》 > 《曲礼上》
## 钦定古今图书集成/明伦汇编/交谊典/第007卷 > 《礼记》 > 《曲礼上》

《宦学》事师，非礼不亲。

〈集说〉熊氏曰：“宦谓学仕宦之事，学谓习学六艺。此二者俱是事师，非礼不亲。”蓝田吕氏曰：“宦，家臣也。仕为家臣而未升诸公，盖亦学为仕者也。学者，学道艺者也。二者之学，皆有师师、弟子之分不正，则学之意不诚；学之意不诚，则师弟子之情不亲，而教不行，故曰‘非礼不亲’。”永嘉戴氏曰：“夫《礼》主于分，分主于严，疑非所以”为亲也，然粲然有文以相接，而情意相通，乃其所以为亲也。狎则不敬，不敬则乖戾随之矣，故曰“非礼不亲。”

又

从于先生，不越路而与人言。遭先生于道，趋而进，正
立拱手。先生与之言，则对，不与之言，则趋而退。

〈陈注〉吕氏曰：“先生者，父兄之称，有德齿可为人师者，犹父兄也，故亦称先生。”以师为父兄，则学者自比于子弟，故称“弟子。”

又

先生《书策》琴瑟在前。坐而迁之，戒勿越。

〈注〉戒勿越广敬也。〈陈注〉疏曰：坐亦跪也。弟子将行，若遇师诸物，或当己前，则跪而迁移之，戒慎不得逾越。〈集说〉蓝田吕氏曰：《书策》：“琴瑟之为物，先生之所常御也。物犹加敬，人可知也。”

虚坐尽后，食坐尽前。坐必安，执尔颜，长者不及毋儳
言。

〈陈注〉古者，席地而俎豆在其前。尽后，谦也；尽前，恐污席也。儳，暂也。亦参错不齐之貌。长者言事未竟，未及其他。少者不可举他事，为言错杂。长者之说，

正尔容，听必恭，毋剿说，毋雷同，必则古，昔，称先王。

〈陈注〉上言“执尔颜”，谓颜色无或变异。此言“正尔容”，则正其一身之容貌也。“听必恭”，亦谓听长者之言也。揽取他人之说以为己说，谓之“剿说。”闻人之言而附和之，谓之“雷同”，如雷之声发而物同应之也。《惟

“法则古昔，而称述先王” ，乃为善耳。

侍坐于先生，先生问焉，终则对。

〈陈注〉问终而后对，欲尽闻所问之旨，且不敢杂乱尊者之言也。

“请业则起，请益则起。”父召无诺，先生召无诺唯而起。

〈注〉请业：请益则起，尊师重道也。起若今抠衣前。请业谓篇卷，益谓受说不了，欲师更明说之。“唯、诺”，皆应辞，唯恭于诺。〈集说〉蓝田吕氏曰：“此章言弟子敬师之道，问未终而对，不敬其所问也。业，谓所学于先生者，如《诗》《书》《礼》《乐》之类是也。益，谓所问未明，或欲卒学，或欲少进也。有所请必起，敬业也。敬业所以敬师，敬师所以敬道也。故请业请益，皆不可不起也。弟子之事师，犹子事父。父召无诺，则先生召亦无诺。诺者，许而未行也。唯而起，闻”名，即往也。